Komisijos sprendimas
2001 m. sausio 23 d.
iš dalies keičiantis Sprendimą 96/333/EB, nustatantį gyvų dvigeldžių moliuskų, dygiaodžių, gaubtagyvių ir jūrinių pilvakojų, įvežamų iš trečiųjų šalių, kurioms netaikomas atskiras sprendimas, veterinarinio sertifikavimo tvarką
(pranešta dokumentu Nr. C(2001) 127)
(tekstas svarbus EEE)
(2001/65/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvūnų sveikatos reikalavimus, reglamentuojančius gyvų dvigeldžių moliuskų gamybą ir tiekimą į rinką [1] su pakeitimais, padarytais Direktyva 97/79/EB [2], ypač į jos 9 straipsnį,
kadangi:
(1) 1996 m. gegužės 3 d. Komisijos sprendimas 96/333/EB, nustatantis gyvų dvigeldžių moliuskų, dygiaodžių, gaubtagyvių ir jūrinių pilvakojų, įvežamų iš trečiųjų šalių, kurioms netaikomas atskiras sprendimas, veterinarinio sertifikavimo tvarką [3] su pakeitimais, padarytais Sprendimu 98/740/EB [4], taikomas iki 2000 m. gruodžio 31 d.
(2) Komisijos sprendimas 97/20 [5] su pakeitimais, padarytais Sprendimu 2001/38 [6] nustato trečiųjų šalių, vykdančių dvigeldžių moliuskų, dygiaodžių, gaubtagyvių ir jūrų pilvakojų gamybos ir pateikimo į rinką atitikties reikalavimus, sąrašą. Minėto sprendimo II dalyje išvardijamos trečiosios šalys, kurioms galima taikyti laikiną sprendimą, grindžiamą Tarybos sprendimu 95/408/EB [7] su paskutiniais pakeitimais, padarytais Sprendimu 2001/4/EB [8].
(3) Pagal Sprendimą 95/408/EB šalių sąrašas taikomas iki 2003 m. gruodžio 31 d. Todėl reikėtų iš dalies pakeisti Sprendimo 96/333/EB galiojimo datą, siekiant ją suderinti su laikino sąrašo galiojimo data.
(4) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 96/333/EB 5 straipsnyje žodžiai "iki 2000 m. gruodžio 31 d." pakeičiami į "iki 2003 m. gruodžio 31 d."
2 straipsnis
Šis sprendimas skirtas valstybėms narėms.
Priimta Briuselyje, 2001 m. sausio 23 d.